

**ประกาศคณะกรรมการบริหารทรัพยากรบุคคล**

**เรื่อง ตำแหน่งที่มีสิทธิได้รับเงินประจำตำแหน่ง หลักเกณฑ์และเงื่อนไขการรับเงินประจำตำแหน่งของ**

**พนักงานมหาวิทยาลัย ตามบัญชีแนบท้ายข้อบังคับมหาวิทยาลัยนวมินทราธิราชว่าด้วยการบริหารงานบุคคล**

**พ.ศ. 2554**

โดยที่เป็นการสมควรมีประกาศการกำหนดตำแหน่งที่มีสิทธิได้รับเงินประจำตำแหน่ง หลักเกณฑ์และเงื่อนไขการรับเงินประจำตำแหน่งของพนักงานมหาวิทยาลัย ตามบัญชีแนบท้ายข้อบังคับมหาวิทยาลัยนวมินทราธิราชว่าด้วยการบริหารงานบุคคล พ.ศ. 2554 เพื่อให้การบริหารงานบุคคลของมหาวิทยาลัยนวมินทราธิราชเป็นไปด้วยความเรียบร้อยและมีประสิทธิภาพมากยิ่งขึ้น

อาศัยอำนาจตามความในข้อ 9 และข้อ 39 ของข้อบังคับมหาวิทยาลัยนวมินทราธิราช ว่าด้วยการบริหารงานบุคคล พ.ศ. 2554 คณะกรรมการบริหารทรัพยากรบุคคล ในคราวประชุมครั้งที่ 11/2558 เมื่อวันที่ 27 เดือน พฤศจิกายน พ.ศ. 2558 โดยความเห็นชอบของสภามหาวิทยาลัย ในการประชุมครั้งที่ 12/2558 เมื่อวันที่ 17 ธันวาคม พ.ศ. 2558 จึงออกประกาศไว้ ดังต่อไปนี้

ข้อ 1 ประกาศนี้เรียกว่า “ประกาศคณะกรรมการบริหารทรัพยากรบุคคล เรื่อง ตำแหน่งที่มีสิทธิได้รับเงินประจำตำแหน่ง หลักเกณฑ์และเงื่อนไขการรับเงินประจำตำแหน่งของพนักงานมหาวิทยาลัย ตามบัญชีแนบท้ายข้อบังคับมหาวิทยาลัยนวมินทราธิราชว่าด้วยการบริหารงานบุคคล พ.ศ. 2554”

ข้อ 2 ประกาศนี้ให้ใชับังคับตั้งแต่วันประกาศเป็นต้นไป

ข้อ 3 ในประกาศนี้

“มหาวิทยาลัย” หมายความว่า มหาวิทยาลัยนวมินทราธิราช

“สภามหาวิทยาลัย” หมายความว่า สภามหาวิทยาลัยนวมินทราธิราช

“ส่วนงาน” หมายความว่า ส่วนงานตามประกาศของมหาวิทยาลัยที่ออกตามความในมาตรา 9 แห่งพระราชบัญญัติมหาวิทยาลัยนวมินทราธิราช พ.ศ. 2553

“หน่วยงาน” หมายความว่า หน่วยงานที่มหาวิทยาลัยจัดตั้งให้อยู่ในส่วนงาน

“อธิการบดี” หมายความว่า อธิการบดีมหาวิทยาลัยนวมินทราธิราช

“พนักงานมหาวิทยาลัย” หมายความว่า พนักงานมหาวิทยาลัยนวมินทราธิราช

“ก.บ.ค.” หมายความว่า คณะกรรมการบริหารทรัพยากรบุคคล มหาวิทยาลัยนวมินทราธิราช

ข้อ 4 พนักงานมหาวิทยาลัยประเภทผู้บริหารระดับต้น ตามบัญชีตำแหน่งที่มีสิทธิได้รับเงินประจำตำแหน่งแนบท้ายประกาศนี้ ให้มีสิทธิได้รับเงินประจำตำแหน่ง ตามบัญชีแนบท้ายของข้อบังคับมหาวิทยาลัยนวมินทราธิราช ว่าด้วยการบริหารงานบุคคล พ.ศ.2554

ข้อ 5 พนักงานมหาวิทยาลัยประเภทสนับสนุน กลุ่มวิชาชีพเฉพาะ ตามบัญชีตำแหน่งที่มีสิทธิได้รับเงินประจำตำแหน่งแนบท้ายประกาศนี้ และดำรงตำแหน่งตั้งแต่ระดับชำนาญการขึ้นไป ให้มีสิทธิได้รับเงินประจำตำแหน่ง ตามบัญชีแนบท้ายของข้อบังคับมหาวิทยาลัยนวมินทราธิราช ว่าด้วยการบริหารงานบุคคล พ.ศ.2554

ข้อ 6 พนักงานมหาวิทยาลัยประเภทสนับสนุน กลุ่มเชี่ยวชาญเฉพาะ ตามบัญชีตำแหน่งที่มีสิทธิได้รับเงินประจำแหน่งตำแหน่งแนบท้ายประกาศนี้ และดำรงตำแหน่งตั้งแต่ระดับชำนาญการพิเศษขึ้นไป ให้มีสิทธิได้รับเงินประจำตำแหน่ง ตามบัญชีแนบท้ายของข้อบังคับมหาวิทยาลัยนวมินทราธิราช ว่าด้วยการบริหารงานบุคคล พ.ศ.2554

ข้อ 7 กรณีพนักงานมหาวิทยาลัยประเภทสนับสนุน กลุ่มเชี่ยวชาญเฉพาะ ที่ ก.บ.ค. เคยมีมติให้ได้รับเงินประจำตำแหน่งตามอัตราตำแหน่งก่อนประกาศฉบับนี้ ให้ยังคงได้รับเงินประจำตำแหน่งเป็นการเฉพาะรายต่อไป จนกว่าจะได้รับการแต่งตั้งให้มีสิทธิรับเงินประจำตำแหน่งตามประกาศฉบับนี้หรือพ้นจากตำแหน่งแล้วแต่กรณี

ข้อ 8 ให้อธิการบดีรักษาการตามประกาศนี้

ในกรณีที่มีปัญหาอันเกิดจากการปฏิบัติตามประกาศนี้ ให้เสนอ ก.บ.ค.วินิจฉัยชี้ขาด

ประกาศ ณ วันที่ 25 มกราคม พ.ศ.2559

(ลงนาม) นายพิจิตต รัตตกุล

(นายพิจิตต รัตตกุล)

อธิการบดีมหาวิทยาลัยนวมินทราธิราช

ประธานคณะกรรมการบริหารทรัพยากรบุคคล